प्लूटो एक्सचेंज के संस्थापक एवं मुख्य कार्यकारी अधिकारी भरत वर्मा ने कहा, यह ऐप इस तरह के अन्य प्लेटफार्म से इस हिसाब से अलग है कि इसमें लेनदेन मोबाइल नंबर से मोबाइल नंबर के बीच होगा, बिटकॉइन से बिटकॉइन पते के बीच नहीं। कंपनी का दावा है कि यह पहला ऐप आधारित वॉलेट है जिसमें मोबाइल नंबरों का इस्तेमाल कर बिटकॉइन लेनदेन किया जा सकता है। हाल के समय में बिटकॉइन नई ऊंचाइयों पर पहुंच गया है जिससे यह निवेशकों के आकर्षण का केंद्र हो गया है।